open-index/open-wikipedia-markdown huggingface dataset:
Tungsten (ταινία)

Το ***Tungsten*** είναι ελληνική ασπρόμαυρη ταινία του 2011 σε σκηνοθεσία του Γιώργου Γεωργόπουλου.

Ο τίτλος της ταινίας προέρχεται από την αγγλική ονομασί του μετάλλου βολφράμιο, το οποίο έχει υψηλές αντοχές και αγωγιμότητα. Ο σκηνοθέτης επέλεξε αυτόν τον τίτλο για να δείξει την αγωγιμότητα του ανθρώπινου σώματος στο ζήτημα της βίας.

## Πλοκή

Η πλοκή εξελίσσεται μια καλοκαιρινή μέρα στην Αθήνα. Ένας ελεγκτής εισιτηρίων (Βαγγέλης Μουρίκης) έχει πολλά χρέη και προβλήματα με την οικογένειά του. Δύο έφηβοι φίλοι (Όμηρος Πουλάκης και Προμηθέας Αλειφερόπουλος) τριγυρνούν στην πόλη έχοντας κρυμμένο στην τσάντα τους ένα περίστροφο. Ένα στέλεχος εταιρείας (Τάσος Νούσιας) συμπεριφέρεται βίαια στη σύντροφό του (Κόρα Καρβούνη).

Οι τρεις ιστορίες θα συναντηθούν μεταξύ τους και στο τέλος ο καθένας δε θα αποφύγει τις συνέπειες των πράξεων και των επιλογών του.

## Διανομή

## Βραβεία
Η ταινία απέσπασε 4 βραβεία στο Cyprus International Film Festival  και ήταν υποψήφια για άλλα δύο από την Ελληνική Ακαδημία Κινηματογράφου.

Επίσης κέρδισε βραβείο καλύτερης ταινίας στο 8th Romania Intarnational Film Festival στο Βουκουρέστι  και απέσπασε Ειδική Μνεία στο Tetouan International Mediterranean Film Festival στο Μαρόκο. 

## Παραπομπές


## Εξωτερικοί Σύνδεσμοι
*Επίσημη ιστοσελίδα

Κατηγορία:Ελληνικές ταινίες της δεκαετίας 2010
Κατηγορία:Ελληνικές ασπρόμαυρες ταινίες
Κατηγορία:Σπονδυλωτές ταινίες
Κατηγορία:Ταινίες του 2011
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες δρόμου
Extreme Aggression

***Extreme Aggression*** είναι ο τίτλος του τέταρτου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 19 Ιουνίου του 1989 μέσω της δισκογραφικής εταιρείας "Noise Records" στην Ευρώπη και της "Epic Records" στην Αμερική.

Ο δίσκος ηχογραφήθηκε στα "Music Grinder Studios" του Λος Άντζελες στις αρχές του 1989 με παραγωγό τον Ράντι Μπερνς και το βίντεο κλιπ του κομματιού "*Betrayer*" προωθήθηκε ιδιαίτερα από την εκπομπή "*Headbanger's Ball*" του MTV, ωθώντας τον δίσκο να πετύχει τις μεγαλύτερες πωλήσεις της μέχρι τότε δισκογραφίας τους.

Λίγο πριν ξεκινήσει η βορειοαμερικανική περιοδεία για την προώθηση του άλμπουμ με τους Suicidal Tendencies, ο Τσεμπιατόφσκι αντικαταστάθηκε από τον Φρανκ Γκόστζικ των Sodom.

Οι κριτικές για το άλμπουμ υπήρξαν πολύ θετικές, με το "Allmusic" να το βαθμολογεί με 4,5 / 5 αστέρια, το "Sputnik Music" με μέσο όρο βαθμολογιών 4,2 / 5, το "Metal Storm" με 8,7 / 10, το "Ultimate Guitar" με 8,8 / 10 και το "Metal Archives" με 88%.

## Τραγούδια του δίσκου

## Θέσεις τσαρτ
***Extreme Aggression*** *(άλμπουμ)*

***Επίσημη κυκλοφορία: [[19 Ιουνίου]] [[1989]]***

## Τα μέλη των Kreator
Οι μουσικοί οι οποίοι ηχογράφησαν το "*Extreme Aggression*" ήταν οι εξής:
* **[[Μίλε Πετρόζα]]** - κιθάρα, φωνητικά
* **Γιοργκ Τσεμπιατόφσκι** - κιθάρα
* **Ρομπέρτο Φιορέτι** - μπάσο
* **[[Γιούργκεν Ρέιλ]]** - τύμπανα, φωνητικά

## Παραπομπές


## Πηγές
* Extreme Aggression - Kreator | Songs, Reviews, Credits | AllMusic
* Kreator - Extreme Aggression (album review ) | Sputnikmusic
* Kreator - Extreme Aggression - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 1989
Coma of Souls

***Coma of Souls*** είναι ο τίτλος του πέμπτου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 6 Νοεμβρίου 1990 μέσω της δισκογραφικής εταιρείας "Noise Records" στην Ευρώπη και της "Epic Records" στην Αμερική.

Η ηχογράφηση του άλμπουμ πραγματοποιήθηκε στο "Eldorado and Image Recording Studios" του Μπέρμπανκ της Καλιφόρνια με παραγωγό τον Ράντι Μπερνς και η μίξη του στο "Music Grinder" τον Ιούλιο και τον Αύγουστο του 1990.

Κατά την περιοδεία για την προώθηση του δίσκου, το συγκρότημα έδωσε τις πρώτες του συναυλίες στο Μεξικό, τον Ιούλιο του 1991, με support συγκροτήματα τους Transmetal, Makina, Next και Leprossy. Πιο πριν, είχαν περιοδεύσει στην Ευρώπη με τους Death και στην Αμερική με τους Biohazard.

Οι κριτικές του "*Coma of Souls*" υπήρξαν θετικές, με το "Allmusic" να του δίνει τέσσερα αστέρια με άριστα τα πέντε, το "Sputnik Music" μέσο όρο βαθμολογιών 4,2 / 5, το "Metal Storm" 8,7 / 10 και το "Metal Archives" 96%. 

## Τραγούδια του δίσκου
* *Όλα τα τραγούδια είναι συνθέσεις Φιορέτι, Γκόστζικ, Πετρόζα και Ρέιλ.*

## Θέσεις τσαρτ
***Coma of Souls*** *(άλμπουμ)*

***Επίσημη κυκλοφορία: [[6 Νοεμβρίου]] [[1990]]***

## Τα μέλη των Kreator
Οι μουσικοί οι οποίοι ηχογράφησαν το "*Coma of Souls*" ήταν οι εξής:
* **[[Μίλε Πετρόζα]]** - κιθάρα, φωνητικά
* **Φρανκ Γκόστζικ** - κιθάρα
* **Ρομπέρτο Φιορέτι** - μπάσο
* **[[Γιούργκεν Ρέιλ]]** - τύμπανα, φωνητικά

## Παραπομπές


## Πηγές
* Coma of Souls - Kreator | Songs, Reviews, Credits | AllMusic
* Kreator - Coma of Souls (album review ) | Sputnikmusic
* Kreator - Coma of Souls - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 1990
Αββαείο του Ζάρακα

Το **Αββαείο του Ζάρακα** είναι πρώην αββαείο των Κιστερκιανών το οποίο ευρισκόταν στην Ελλάδα, στον Δήμο Στυμφαλίας. Ιδρύθηκε στις αρχές του 13ου αιώνα από μοναχούς προερχόμενους από το Αββαείο του Ωτκόμπ και εγκαταλείφθηκε έπειτα από διάστημα περίπου είκοσι ετών, κυρίως λόγω της πολιτικής κατάστασης της εποχής εκείνης.

## Ίδρυση
Το Αββαείο του Ζάρακα ιδρύθηκε από μοναχούς προερχόμενους από το Αββαείο του Ωτκόμπ, ή πιθανώς από το Μοριμόν, μεταξύ του 1210 και του 1225.

## Παραπομπές


## Πηγές
* 
* .

* 

## Εξωτερικοί σύνδεσμοι
* 

Κατηγορία:Κιστερκιανά αββαεία στην Ελλάδα
Κατηγορία:Αρχαιολογικοί τόποι στην Ελλάδα
Λόουμαν Μπράουν

thumb|Η Λόουμαν Μπράουν όρνιθα.
Η **Λόουμαν Μπράουν** *(Lohmann Brown)* είναι μια ωοτόκος όρνιθα. Είναι υβριδικής προέλευσης και αναπαράγεται επιλεκτικά από αυτές του Νιου Χάμσαϊρ και άλλες καφετιές ωοτόκες φυλές.

Γεννούν σε περίπου 18 εβδομάδες, γεννώντας περίπου 1 αυγό την ημέρα και έως 300 καφέ αυγά το έτος. Τα αυγά γεννώνται καθημερινά, συνήθως την αυγή ή το σούρουπο.

Οι περισσότερες Λόουμαν μπράουν έχουν καραμελέ / καφέ αποχρώσεις φτερών, με λευκά φτερά σε ένα μοτίβο γύρω από το λαιμό τους και λευκά φτερά στις άκρες των φτερών της ουράς τους.

Η  Λόουμαν μπράουν, είναι μια πολύ φιλοπερίεργη ράτσα κοτόπουλου.  

## Δείτε επίσης

## Φωτοθήκη

Αρχείο:Andalusian rooster in henyard near lohmann brown hens.jpg|Μπλε κόκορας Ανδαλουσίας σε κοτέτσι μαζί με Λόουμαν Μπράουν κότες και άλλα οικόσιτα πτηνά.
Αρχείο:Lohmann Brown adult hen in homebird-yard 01.jpg|Ενήλικη Λόουμαν Μπράουν όρνιθα, στο κοτέτσι.
Αρχείο:Lohmann Brown adult hen looking for food 03.jpg|Ενήλικη Λόουμαν Μπράουν όρνιθα, σε αναζήτηση τροφής.
Αρχείο:Lohmann Brown adult hen.jpg|Ενήλικη Λόουμαν Μπράουν όρνιθα. 


## Παραπομπές


Κατηγορία:Υβριδικά κοτόπουλα
Μίλαν Μίνιτς

Ο **Μίλαν Μίνιτς** είναι Σέρβος προπονητής καλαθοσφαίρισης, γεννημένος στις 24 Φεβρουαρίου 1957.

## Καριέρα
Ο Μίνιτς ανέλαβε χρέη βοηθού προπονητή στην εθνική Γιουγκοσλαβίας το 1988, κατακτώντας το αργυρό μετάλλιο στους Ολυμπιακούς Αγώνες της Σεούλ. Σαν βοηθός συνέχισε στην εθνική Σερβίας, κατακτώντας την πρώτη θέση στο Ευρωμπάσκετ του 1995, ενώ το 2011 συμμετείχε στο Ευρωμπάσκετ της Λιθουανίας με την εθνική ομάδα του Μαυροβούνιου.

Σε επίπεδο συλλόγων, ο Μίνιτς ανέλαβε την τεχνική ηγεσία του Άρη τον Δεκέμβριο του 2001, βοηθώντας την ομάδα της Θεσσαλονίκης να αποφύγει τον υποβιβασμό εν μέσω των οικονομικών προβλημάτων που αντιμετώπιζε. Το Νοέμβριο του 2003, κάθισε στον πάγκο της γερμανικής Ενεργκί Κολωνίας για την Μπουντεσλίγκα.

Την επόμενη σεζόν, ανέλαβε βοηθός προπονητή στην ομάδα του Ολυμπιακού, ενώ το 2006-07 συνέχισε στην ίδια θέση για την ομάδα της Αρμάνι Μιλάνο από την Ιταλία.

Τον Δεκέμβριο του 2007, κάθισε ως πρώτος προπονητής στον πάγκο της Λοκομοτίβ Ροστόβ, ενώ το Νοέμβριο του 2008 συνέχισε στη Σερβία και τη Βοϊβοντίνα. Επανήλθε στη θέση του βοηθού για τη σεζόν 2009-10, όταν συνεργάστηκε με την ομάδα της ΤΣΣΚΑ Μόσχας και το 2012-13 ανέλαβε χρέη προπονητή στην Αλ Τζάις Ντόχα από το Κατάρ.

Τον Ιανουάριο του 2014, επέστρεψε στον Άρη, παραμένοντας μέχρι το καλοκαίρι του ίδιου έτους. Από το 2015, είναι βοηθός προπονητή στην ομάδα του Παναθηναϊκού.

## Παραπομπές


## Πηγές
* Milan Minic Basketball Coach Profile
* MINIC, MILAN - Welcome to EUROLEAGUE BASKETBALL
* Μίνιτς Μίλαν | Onsports.gr

Κατηγορία:Σέρβοι προπονητές καλαθοσφαίρισης
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης ρωσικών συλλόγων
Κατηγορία:Προπονητές καλαθοσφαίρισης σερβικών συλλόγων
Κατηγορία:Προπονητές καλαθοσφαίρισης ιταλικών συλλόγων
Ράσελ Άλαν Χαλς

Ο **Ράσελ Άλαν Χαλς** (Russell Alan Hulse, γεννημένος 28 Νοεμβρίου 1950) είναι Αμερικανός φυσικός και βραβευμένος το 1993 με το νόμπελ φυσικής, από κοινού με τον σύμβουλο της διατριβής του Τζόσεφ Χούτον Τέιλορ για την ανακάλυψη του δυαδικού πάλσαρ PSR B1913+16. Πιο συγκεκριμένα βραβεύτηκε για «την ανακάλυψη ενός νέου τύπου πάλσαρ, μια ανακάλυψη η οποία έχει ανοίξει το δρόμο για νέες δυνατότητες στη μελέτη της βαρύτητας». Είναι ειδικός στα πάλσαρ και στα βαρυτικά κύματα.

## Βιογραφία
Ο Χαλς γεννήθηκε στη Νέα Υόρκη και φοίτησε στο επιστημόνικο λύκειο του Μπρονξ και στο Κούπερ Γιούνιον πριν μετακομίσει στο Πανεπιστήμιο της Μασαχουσέτης στο Άμχερστ (διδακτορικό στη φυσική το 1975). Ενώ εργαζόταν στη διδακτορική διατριβή του, ήταν υπότροφος στο Ραδιοτηλεσκόπιο του Αρεσίμπο στο Πουέρτο Ρίκο, το οποίο διαχειριζόταν τότε το πανεπιστήμιο Κορνέλ. Εκεί εργάστηκε μαζί με τον Τέιλορ σε μια μεγάλης κλίμακας έρευνα για πάλσαρ. Κατά τη διάρκεια αυτής της εργασίας βρέθηκε το πρώτο δυαδικό πάλσαρ.

Το 1974, ο Χαλς και ο Τέιλορ ανακάλυψαν το δυαδικό πάλσαρ PSR B1913+16, το οποίο αποτελείται από ένα πάλσαρ και ένα σκοτεινό συνοδό αστέρα. Οι Χαλς, Τέιλορ και άλλοι συνεργάτες χρησιμοποίησαν αυτό το πρώτο δυαδικό πάλσαρ για ελέγχους μεγάλης ακρίβειας στη γενική σχετικότητα, δείχνοντας την ύπαρξη της βαρυτικής ακτινοβολίας, όπως αποκαλείται η ενέργεια που μεταφέρουν τα βαρυτικά κύματα. Το 1979, οι ερευνητές ανακοίνωσαν την ύπαρξη μικρών μεταβολών την τροχιά του πάλσαρ όπως αυτές προβλέπονταν από τη γενική σχετικότητα, αποδεικνύοντας ότι το σύστημα εκπέμπει βαρυτικά κύματα. Αυτή ήταν η πρώτη πειραματική απόδειξη της ύπαρξης των κυμάτων.

## Παραπομπές


Κατηγορία:Αμερικανοί φυσικοί
Κατηγορία:Αμερικανοί αστρονόμοι
Κατηγορία:Βραβευμένοι με Νόμπελ Φυσικής
Κατηγορία:Αμερικανοί νομπελίστες
Κατηγορία:Θεωρητικοί της σχετικότητας
Τα Στρουμφάκια (τηλεοπτική σειρά κινουμένων σχεδίων)

***Τα Στρουμφάκια*** (γαλλικά: ***Les Schtroumpfs***, αγγλικά: ***The Smurfs***) είναι αμερικανοβελγική τηλεοπτική σειρά κινουμένων σχεδίων κωμωδίας και φαντασίας. Μεταδόθηκε για πρώτη φορά στο τηλεοπτικό κανάλι NBC και μεταδίδονταν από τις 12 Σεπτεμβρίου του 1981 έως τις 2 Δεκεμβρίου του 1989. Η σειρά παράχθηκε από την Hanna-Barbera Productions, είναι βασισμένη στα ομώνυμα βελγικά κόμικς, τα οποία δημιουργήθηκαν από τον Βέλγο καρτουνίστα Πεγιό, ο οποίος εργάστηκε ως επιτηρητής ιστορίας για την σειρά αυτήν. Συνολικά μεταδόθηκαν 256 επεισόδια, με 418 ιστορίες να γράφτηκαν συνολικά, εξαιρώντας τρια επεισόδια με γωνιώδες φινάλε και επτά special επεισόδια. 

## Ιστορία
Το 1976 ο Στιούαρτ Ρος, ένας Αμερικανός επιχειρηματίας ψυχαγωγίας και διασκέδασης, ο οποίος είδε τα Στρουμφάκια ενώ είχε ταξιδέψει στο Βέλγιο το 1976, μετά από συμφωνία με τον Πέγιο και τις εκδόσεις Ντουπουί.

## Χαρακτήρες

## Παραπομπές


## Εξωτερικοί σύνδεσμοι

* Τα Στρουμφάκια  στο Big Cartoon DataBase
* 

Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Βελγικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές του NBC
Κατηγορία:Στρουμφάκια
Κατηγορία:Παιδικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές φαντασίας κινουμένων σχεδίων
Κατηγορία:Τηλεοπτικές σειρές της Hanna-Barbara
Sportradar

Η **Sportradar AG** είναι μια πολυεθνική εταιρεία με έδρα το Σανκτ Γκάλεν της Ελβετίας, που συλλέγει και αναλύει δεδομένα που αφορούν τον αθλητισμό. Η Sportradar παρέχει υπηρεσίες σε εταιρείες στοιχημάτων, εθνικές ποδοσφαιρικές ομοσπονδίες και διεθνείς αθλητικές οργανώσεις όπως η ΟΥΕΦΑ και η  ΔΟΕ. Από τον Ιανουάριο του 2016, η εταιρεία διαθέτει 35 γραφεία σε 24 χώρες σε όλο τον κόσμο, όπως στο Τρόντχαϊμ, το Λονδίνο και τη Λιουμπλιάνα. Τα προϊόντα της Sportradar περιλαμβάνουν ζωντανά αποτελέσματα και στατιστικά στοιχεία αθλητικού περιεχομένου. Μέσω της μάρκας «Betradar», η Sportradar λειτουργεί μια γκάμα εργαλείων για πράκτορες στοιχημάτων (bookmakers), συμπεριλαμβανομένων των στοιχηματικών αποδόσεων αθλητικών αγώνων, με αποτέλεσμα, την παρακολούθηση της αγοράς και των υπηρεσιών συναλλαγών.

Μέσω της θυγατρικής στις ΗΠΑ, «Sportradar US», η Sportradar είναι ο επίσημος πάροχος δεδομένων των αθλητικών ομοσπονδιών NFL, NHL και NASCAR. Στο τέλος του 2015 η Sportradar ανανέωσε τη συνεργασία με τη Διεθνή Ομοσπονδία Αντισφαίρισης ως επίσημος συνεργάτης υπηρεσίας συλλογής των δεδομένων της.

Από το 2005, η εταιρεία είχε μια συνεργασία με τη Γερμανική Ποδοσφαιρική Ομοσπονδία για την ανίχνευση της απάτης και των στημένων αγώνων. Το σύστημα αναπτύχθηκε αργότερα και ξεκίνησε ως Σύστημα Ανίχνευσης Απάτης (Fraud Detection System). Εκτός από την ανίχνευση της απάτης, η Sportradar διοργανώνει εργαστήρια ακεραιότητας μαζί με τις ομοσπονδίες όπως η MLS, η Σέριε Α και η Διεθνής Ομοσπονδία Χόκεϊ επί πάγου. Τα εργαστήρια αυτά διδάσκουν στους συλλόγους και τους παίκτες για το πώς λειτουργεί η αγορά στοιχημάτων, οι διάφορες μορφές των στημένων αγώνων και πώς ανιχνεύεται η χειραγώγηση ενός αγώνα.

## Παραπομπές


## Εξωτερικοί σύνδεσμοι
* 
* «Σημαντικό βήμα κατά της χειραγώγησης», ΕΠΟ

Κατηγορία:Τεχνολογία πληροφοριών
Οικογενειακή Γιορτή

Η **Οικογενειακή Γιορτή** είναι δανέζικη ταινία του 1998 του σκηνοθέτη Τόμας Βίντερμπεργκ. Είναι από τις πιο εμβληματικές της σχολής Δόγμα 95.

## Υπόθεση

Ο πατέρας μιας μεγαλοαστικής οικογένειας έχει γενέθλια και προσκαλεί τα τρία παιδιά του και τους φίλους του. Κατά τη διάρκεια της γιορτής, ο ένας από τους δύο γιους, ο Κρίστιαν, αποκαλύπτει πως ο πατέρας είχε κακοποιήσει σεξουαλικά τα παιδιά και είναι υπαίτιος για την αυτοκτονία της αδελφής τους.

## Διανομή
*Ούλριχ Τόμσεν ως Κρίστιαν
*Χένινγκ Μόριτζεν ως Χέλγκεν (ο πατέρας)
*Τόμας Μπο Λάρσεν ως Μίκαελ
*Πάπρικα Στιν ως Χελένε
*Τρίνε Ντίρχολμ ως Πία
## Βραβεία/Διακρίσεις
Η ταινία έλαβε πολλά βραβεία, μεταξύ αυτών ήταν το Βραβείο της Επιτροπής στο Διεθνές Φεστιβάλ Κινηματογράφου Καννών. Επίσης, ήταν η επίσημη υποβολή της Δανίας για την καλύτερη ξενόγλωσση ταινία στα Όσκαρ.
## Παραπομπές


Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες σχετικά με σεξουαλική κακοποίηση
Κατηγορία:Ταινίες σε σκηνοθεσία Τόμας Βίντερμπεργκ
Κατηγορία:Ταινίες του 1998
Κατηγορία:Δανικές ταινίες
Εκκλησία της Αγίας Αναστάσεως (Ραμπάτ)

Η **Εκκλησία της Αγίας Αναστάσεως** (ρωσικά: *Церковь Воскресения Христова*) στο Ραμπάτ είναι η παλαιότερη των τριών εν λειτουργία Ορθόδοξων εκκλησιών στο Μαρόκο. Βρίσκεται υπό τη δικαιοδοσία της Ρωσικής Ορθόδοξης Εκκλησίας.

## Ιστορία
Ο θεμέλιος λίθος της εκκλησίας τέθηκε στις 6 Ιουλίου 1931. Ο ναός καθαγιάστηκε στις 13 Νοεμβρίου 1932 προς τιμήν της Αγίας Αναστάσεως του Ιησού Χριστού από τον Μητροπολίτη Ευλόγιο (Γκεοργκιγιέφσκι).

Το εσωτερικό της εκκλησίας διακοσμήθηκε από αγιογραφίες που φιλοτέχνησαν εικονογράφοι προερχόμενοι από τη Μόσχα το 2011.

## Παραπομπές


## Εξωτερικοί σύνδεσμοι

*  

Κατηγορία:Ρωσική Ορθόδοξη Εκκλησία
Κατηγορία:Αρχιτεκτονική στο Μαρόκο
Αββαείο Αγίου Αρχαγγέλου Εύβοιας

Το **Αββαείο Αγίου Αρχαγγέλου** ήταν μοναστήρι του Τάγματος των Κιστερσιανών, ιδρυθέν το 1223 στην Εύβοια της Ελλάδας.

## Ιστορία
Το 1223, ο Επίσκοπος του Νεγροπόντε (Εύβοια) παραχώρησε το ελληνικό μοναστήρι του Αγίου Αρχαγγέλου, το οποίο ευρισκόταν εντός των ορίων της Επισκοπής του Νεγροπόντε, στο Αββαείο των Χορταϊτών, ώστε να αποτελέσει θυγατρικό αββαείο του τελευταίου. Το ακριβές διάστημα της παρουσίας των Φράγκων μοναχών στο αββαείο παραμένει άγνωστο. Στην περίπτωση που η παρουσία τους δεν έλαβε τέλος στην διάρκεια του 12ου αιώνα, τότε, θεωρείται σχεδόν βέβαιο πως αυτή έλαβε τέλος το 1470 με την κατάκτηση του νησιού από τους Οθωμανούς.

## Παραπομπές


## Πηγές
* Beata Kitsiki Panagopoulos: *Cistercian and mendicant monasteries in medieval Greece.* Chicago 1979, ISBN 0-226-64544-4, S. 7.

Αγιου Αρχαγγελου
Αγιου Αρχαγγελου
Μιχαήλ Καντακουζηνός (απεβ. 1264)

Ο **Μιχαήλ Καντακουζηνός** (αποβιώσας το 1264) ήταν *[[Μέγας Κοντόσταυλος|μέγας κον(τ)όσταυλος]]* της Βυζαντινής Αυτοκρατορίας κατά την περίοδο βασιλείας του Αυτοκράτορα Μιχαήλ Η΄ Παλαιολόγου. 

Σύμφωνα με τον Παχυμέρη, ο συγκεκριμένος Μιχαήλ Καντακουζηνός ήταν μεταξύ των αξιωματικών οι οποίοι ευρίσκονταν υπό τις διαταγές του Ιωάννη Παλαιολόγου και που εστάλησαν από τον Αυτοκράτορα Μιχαήλ Η΄ το 1263 σε εκστρατεία εναντίον του Μιχαήλ Β΄, Δεσπότη της Ηπείρου. Έπειτα από αυτή την εκστρατεία, ο Μιχαήλ Καντακουζηνός έλαβε τον τίτλο του *μεγάλου κοντόσταυλου*.

Το *[[Χρονικόν του Μορέως]]* αναφέρεται σε κάποιον Καντακουζηνό, του οποίου, ωστόσο, το όνομα είναι άγνωστο, και ο οποίος ήταν *[[Κεφαλή (τίτλος)|κεφαλή]]* ή κυβερνήτης της βυζαντινής επαρχίας στην Πελοπόννησο το 1262. Ο συγκεκριμένος Καντακουζηνός απέστειλε αναφορές στις οποίες περιέγραφε τις επιδρομές που δεχόταν από τον Γουλιέλμο Β΄ Βιλλεαρδουίνο, οι οποίες και οδήγησαν τον Μιχαήλ Η΄ στην αποστολή στρατευμάτων στην Πελοπόννησο ενάντια του Γουλιέλμου. Ήταν φημισμένος για την ανδρεία του ως στρατιώτης, με αποτέλεσμα ο θάνατός του κατά τις απαρχές της μάχης του Μακρυπλαγίου να έχει σημαντικό αντίκτυπο στην ψυχολογία των στρατευμάτων των Βυζαντινών, κάτι που οδήγησε και στην ήττα τους. Ο Ντόναλντ Νίκολ σημειώνει πως "είναι αρκετά δελεαστική η ταυτοποίηση αυτού του άγνωστης ταυτότητας Καντακουζηνού της Πελοποννήσου με τον Μιχαήλ Καντακουζηνό" ο οποίος εστάλη εναντίον του Μιχαήλ Β΄ της Ηπείρου, ωστόσο παραδέχεται πως υπάρχουν δυσκολίες προς αυτή την κατεύθυνση. Πάραυτα, η συγκεκριμένη ταυτότητα έχει υιοθετηθεί, στις περισσότερες περιπτώσεις, από παλαιότερες ιστορικές πηγές.

Ο συγκεκριμένος Μιχαήλ θεωρείται, επίσης, πιθανό να ήταν ο πάππος του Ιωάννη ΣΤ΄ Καντακουζηνού, σύμφωνα με την αραγωνέζικη έκδοση του *Χρονικού του Μορέως*. Ο Νίκολ αναφέρει πως "ο πατέρας του μελλοντικού Αυτοκράτορα Ιωάννη ΣΤ΄ ήταν ο ίδιος γνωστός ως Βυζαντινός κυβερνήτης της Πελοποννήσου".

## Παραπομπές


## Πηγές
* 
* 
* 

Κατηγορία:Βυζαντινοί του 13ου αιώνα
Αθανάσιος Τραχίλης

Ο **Αθανάσιος Τραχίλης** (1875 - 12 Φεβρουαρίου 1961) ήταν Έλληνας γιατρός και πολιτικός.

## Βιογραφία
Γεννήθηκε το 1875. Σπούδασε ιατρική και ήταν υφηγητής του Πανεπιστημίου Αθηνών.

Εξελέγη βουλευτής Ιωαννίνων το 1923 και από το 1929 ως το 1935 υπηρέτησε ως εκλεγμένος γερουσιαστής Ιωαννίνων.
 

Πέθανε το 1961.

## Εξωτερικοί σύνδεσμοι
*Πανδέκτης

## Παραπομπές


Κατηγορία:Έλληνες ιατροί του 20ού αιώνα
Κατηγορία:Έλληνες γερουσιαστές
Κατηγορία:Βουλευτές Ιωαννίνων
Παναγιώτης Λαπατσάνης

Ο **Παναγιώτης Π. Λαπατσάνης** (1893 - 27 Μαΐου 1964) ήταν Έλληνας γιατρός (ακτινολόγος) και βουλευτής, ιδρυτικό μέλος της Ελληνικής Γαστρεντερολογικής Εταιρείας.

## Βιογραφία
Γεννήθηκε το 1893 και ήταν γιος του βουλευτή Λοκρίδας (1923) Πέτρου Λαπατσάνη. Σπούδασε ιατρική στη Γαλλία και στη Γερμανία και ειδικεύτηκε στη ραδιολογία και στην ακτινολογία. Εργάστηκε ως ακτινολόγος, σε δικό του εργαστήριο (1926) και κατά την περίοδο της Κατοχής το ιατρείο του μεταφέρθηκε στην κλινική Σμπαρούνη. Από το 1950 ως τη συνταξιοδότησή του εργαζόταν πάλι σε άλλο εργαστήρι. 

Ήταν παντρεμένος με την Αθηνά Λαπατσάνη.

Εξελέγη βουλευτής Φθιωτιδοφωκίδος με την ΕΠΕΚ το 1951.
 

Πέθανε στην Αθήνα στις 27 Μαΐου 1964 και κηδεύτηκε την επομένη από το Πρώτο Νεκροταφείο Αθηνών.

## Παραπομπές


Κατηγορία:Έλληνες ακτινολόγοι
Κατηγορία:Έλληνες ραδιολόγοι
Κατηγορία:Βουλευτές Φθιωτιδοφωκίδας
Κατηγορία:Βουλευτές εκλεγμένοι με την ΕΠΕΚ
Κατηγορία:Έλληνες ιατροί του 20ού αιώνα
Στάθης Παπαδόπουλος

Ο **Στάθης Παπαδόπουλος** (Καζακστάν, 17 Σεπτεμβρίου 1980) είναι Έλληνας ηθοποιός.

## Βιογραφία
Γεννήθηκε το 1980 στο Καζακστάν από Πόντιους γονείς. Ήρθε στην Ελλάδα μαζί με την οικογένειά του το 1990. Αδελφή του είναι η τραγουδίστρια Ειρήνη Παπαδοπούλου.

Στην Ελλάδα, εργάστηκε ως go-go-boy στο κλαμπ Factory, όπου και γνωρίστηκε με τον Κωνσταντίνο Γιάνναρη. Τότε ξεκίνησε η συνεργασία τους και έκτοτε ο Στάθης Παπαδόπουλος έπαιξε σε 4 ταινίες του. Ζει μόνιμα στην Αθήνα είναι ηθοποιός έχει ένα παιδί και ασχολείται με την μαγειρική. 
## Φιλμογραφία
*1998: *[[Από την άκρη της πόλης]]*
*2001: *[[Δεκαπενταύγουστος (ταινία)|Δεκαπενταύγουστος]]*
*2002: *Τα μυστικά της πόλης* (μικρού μήκους)
*2005: *[[Όμηρος (ταινία)|Όμηρος]]*
*2011: *Άνθρωπος στη Θάλασσα*
*2016: *Dance Fight Love Die - With Mikis on the road*

## Παραπομπές

## Εξωτερικοί Σύνδεσμοι
*Ο Στάθης Παπαδόπουλος στο IMDb

Κατηγορία:Έλληνες ηθοποιοί κινηματογράφου
Ουόλτερ Κάτλετ

Ο **Ουόλτερ Κάτλετ** (*Walter Catlett*, 4 Φεβρουαρίου 1889 - 14 Νοεμβρίου 1960) ήταν Αμερικανός ηθοποιός, που μνημονεύεται κυρίως για τους αυταρχικούς ρόλους που ενσάρκωσε. 

Γεννημένος στην Καλιφόρνια, ξεκίνησε την καριέρα του ως ερμηνευτής βοντβίλ, συνεργαζόμενος, αρχικά, με τον Χόμπαρτ Κάβανο. Πριν μπει στην κινηματογραφική βιομηχανία ασχολήθηκε και με την όπερα. Στο θέατρο εμφανίστηκε για πρώτη φορά το 1906, ενώ το ντεμπούτο του στο Μπρόντγουεϊ το έκανε ή το 1911 με το  *The Prince of Pilsen* ή το 1916 με το  *So Long Letty*. Το ντεμπούτο του στον κινηματογράφο το έκανε το 1912, αλλά απείχε από αυτόν έως και το 1929. Μεταξύ άλλων συμμετείχε και στη γνωστή ταινία - σε παραγωγή Ντέιβιντ Ο. Σέλζνικ - *[[Υπό την Σκιάν της Λαιμητόμου]]*. Επίσης, συμμετείχε και στη δεύτερη ταινία της Disney, *[[Πινόκιο (ταινία, 1940)|Πινόκιο]]*, δίνοντας τη φωνή του στον χαρακτήρα ο Τίμιος Τζον. 

Ο Κάτλετ πέθανε σε ηλικία 71 ετών στην Καλιφόρνια, από εγκεφαλικό επεισόδιο. Επίσης, κατέχει κι ένα αστέρι στη Λεωφόρο της Δόξας στο Χόλιγουντ, για τη συνολική προσφορά στον κινηματογράφο.

## Παραπομπές


## Εξωτερικοί σύνδεσμοι
*
*
*

Κατηγορία:Ερμηνευτές βοντβίλ
Κατηγορία:Αμερικανοί ηθοποιοί βωβών ταινιών
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Φιλόστρατος ο Λήμνιος

Ο **Φιλόστρατος ο Λήμνιος** ή **Φιλόστρατος ο νεώτερος** (έζησε τον 3ο αιώνα μ.Χ.) ήταν αρχαίος Έλληνας ρήτορας και σοφιστής της Ρωμαϊκής εποχής. Χρονολογικά ήταν ο τέταρτος σοφιστής της οικογενείας των Φιλοστράτων και έτσι είναι γνωστός και ως **Φιλόστρατος Δ΄**, υπήρξε εγγονός του Φλάβιου Φιλόστρατου (από πατέρα) και του Φιλόστρατου του πρεσβύτερου (από μητέρα).

## Βιογραφικά στοιχεία
Ήταν συντάκτης της δεύτερης σειράς *Εἰκόνες*, η οποία δεν σώζεται πλήρως και είναι το μόνο γνωστό έργο του συντάκτη της. Στον πρόλογο της σειράς αυτής, επαινεί τον πατέρα της μητέρας του, (Φιλόστρατο του Νερβιανού, που συχνά αναφέρεται επίσης ως Λήμνιος), ο οποίος έγραψε την πρώτη σειρά *Εἰκόνες* και ήταν γαμπρός του διάσημου σοφιστή Φιλοστράτου του Αθηναίου (ή Φλάβιου Φιλόστρατου). Η χρονολόγηση της δεύτερης σειράς του έργου αυτού, κυμαίνεται μεταξύ 250 μ.Χ. και 300 μ.Χ., εάν η προγενέστερη ημερομηνία είναι σωστή, τότε ο Φιλόστρατος θα μπορούσε κάλλιστα να είναι ο ομώνυμος άρχοντας της Αθήνας το 255 μ.Χ.

## Παραπομπές

## Πηγές
* Côté, Dominique. "La figure d'Eschine dans les Vies des sophistes de Philostrate", *Cahiers des études anciennes* 42 (2005), p.&nbsp;389-420.
* Côté, Dominique. "Les deux sophistiques de Philostrate", *Rhetorica* 24 (2006), 1-35.
* 

## Εξωτερικοί σύνδεσμοι

Κατηγορία:Αρχαίοι Έλληνες φιλόσοφοι
Κατηγορία:Ρήτορες
Κατηγορία:Σοφιστές
Renewal

***Renewal*** είναι ο τίτλος του έκτου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 26 Οκτωβρίου 1992 μέσω της δισκογραφικής εταιρείας "Noise Records".

Αυτός ήταν ο πρώτος δίσκος μιας πειραματικής περιόδου για το συγκρότημα, όπου οι Kreator προσέδωσαν industrial και hardcore στοιχεία στον ήχο τους, ενώ μετά την κυκλοφορία του άλμπουμ το μπάσο του συγκροτήματος ανέλαβε ο Αντρέας Χερτζ, αντικαθιστώντας τον Ρομπέρτο Φιορέτι.

Οι κριτικές για το άλμπουμ υπήρξαν ανάμεικτες, με το "Allmusic" να του δίνει 2,5 αστέρια με άριστα τα πέντε και το "Sputnik Music" μέσο όρο βαθμολογιών 2,8 / 5, αλλά το "Metal Archives" 85% και το "Metal Storm" 7,3 / 10.

## Τραγούδια του δίσκου
* *Όλα τα τραγούδια είναι συνθέσεις Φιορέτι, Γκόστζικ, Πετρόζα και Ρέιλ.*

## Τα μέλη των Kreator
Οι μουσικοί οι οποίοι ηχογράφησαν το "*Renewal*" ήταν οι εξής:
* **[[Μίλε Πετρόζα]]** - κιθάρα, φωνητικά
* **Φρανκ Γκόστζικ** - κιθάρα
* **Ρομπέρτο Φιορέτι** - μπάσο
* **[[Γιούργκεν Ρέιλ]]** - τύμπανα

## Παραπομπές


## Πηγές
* Renewal - Kreator | Songs, Reviews, Credits | AllMusic
* Kreator - Renewal (album review ) | Sputnikmusic
* Kreator - Renewal - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 1992
Τότε που τις γυναίκες τις έλεγαν Μαντόνες

Το ***Τότε που τις γυναίκες τις έλεγαν Μαντόνες*** είναι ρομαντική κομεντί του 1972, συμπαραγωγής Ιταλίας - Δυτικής Γερμανίας με διάρκεια 100'. 

## Υπόθεση
Σε ένα μικρό και γραφικό χωριό της Ιταλίας, στα χρόνια του Μεσαίωνα, τότε που τις γυναίκες τις έλεγαν «Μαντόνες», μια καλλονή κατηγορείται για μοιχεία, και στο χωριό στήνεται μια μοναδική στα χρονικά δίκη, που εξελίσσεται σε… ερωτική μονομαχία μεταξύ του νόμιμου συζύγου της και του εραστή της. Επίσης, τρεις νεαροί άνδρες καταφθάνουν στο χωριό και φιλοξενούνται από τον θείο του ενός. Όμως, ο θείος έχει προβλήματα τόσο με τη σύζυγό του, η οποία είναι άπιστη, όσο και με την κόρη του, η οποία γλυκοκοιτάζει έναν από τους φίλους του ξαδέλφου της… 
## Συντελεστές
Πρωταγωνιστούν: Έντβιτζε Φένεκ, Vittorio Caprioli, Stefania Careddu, Jürgen Drews, Paolo Turco, Antonia Brancati, Carlo De Mejo

Σενάριο: Aldo Grimaldi, Giovanni Grimaldi, Dieter Geissler 
 
Σκηνοθεσία: Aldo Grimaldi

## Παραπομπές


Κατηγορία:Ταινίες του 1972
Κατηγορία:Ιταλικές ταινίες της δεκαετίας 1970
Κατηγορία:Ιταλόφωνες ταινίες
Κατηγορία:Ιταλικές κωμικές ταινίες
Κατηγορία:Ταινίες από Δυτική Γερμανία
Κατηγορία:Ταινίες σε σκηνοθεσία Άλντο Γκριμάλντι
Πασχαλινή ωοτόκος

thumb|right|Μια κατά το πλείστον Μαύρη Πασχαλινή Ωοτόκος όρνιθα.
[thumb|right|Αυγά Πασχαλινής Ωοτόκου και ένα αυγό ''ISA Warren'', από τη [Δανία.]]
Η **Πασχαλινή Ωοτόκος** *(*'Easter Egger*')*, είναι οποιοδήποτε κοτόπουλο το οποίο κατέχει το γονίδιο του «μπλε αυγού», αλλά δεν ανταποκρίνεται πλήρως σε οποιοδήποτε πρότυπο φυλής όπως αυτό ορίζεται στα πρότυπα της *American Poultry Association's (APA)* ή στην περίπτωση των Πασχαλινών Ωοτόκων μικρών ορνίθων *(bantams)*, στα πρότυπα της *American Bantam Association's (ABA)*.

Η *Araucana*, η *Ameraucana* και η Πασχαλινή Ωοτόκος,  κατάγονται από το ίδιο ιδρυτικό απόθεμα, το οποίο εξαπλώθηκε σε ολόκληρο τον κόσμο από τη Χιλή και τα Φώκλαντ.

## Ετυμολογία
Η ονομασία, προέρχεται από την ομοιότητα των πολύχρωμων αυγών τους με τα Πασχαλινά αυγά.

## Δείτε επίσης

## Εικόνες

Αρχείο:Easter Egger Chickens in Canada.jpg|Ολιγομελές σμήνος από Πασχαλινές Ωοτόκες όρνιθες.
Αρχείο:Easter Egger pullet.jpg|Μια ανώριμη Πασχαλινή Ωοτόκος πουλάδα.
Αρχείο:Easter Egger hen pair.jpg|Ζεύγος από Πασχαλινές Ωοτόκες όρνιθες (μικτές φυλές που γεννούν πράσινο-μπλε αυγά).
Αρχείο:EasterEgger2.jpg|Μαύρη Πασχαλινή Ωοτόκος στην πίσω αυλή, σε αναζήτηση τροφής (Σημ.: Αυτή δεν είναι *Araucana* ή *Ameraucana*).


## Σημειώσεις

;Παραπομπές σημειώσεων


## Παραπομπές

*  https://web.archive.org/web/20160206093854/http://maranschickenclubusa.com/files/eggreview.pdf
*  https://web.archive.org/web/20160224123242/http://www.the-chicken-chick.com/2011/09/ameraucana-easter-egger-or-araucana.html

## Εξωτερικοί σύνδεσμοι
*  https://web.archive.org/web/20131019040607/http://apa-abayouthpoultryclub.org/Edu_Material/Easter%20Eggers%20vs.pdf Γεγονότα σχετικά με Πασχαλινές Ωοτόκες.
*  Easter Eggers Σχετικά γεγονότα με τις Πασχαλινές Ωοτόκες.

Κατηγορία:Υβριδικά κοτόπουλα
Τοπική Ένωση Ο.Χ.Ε. Πελοποννήσου

Η **Τοπική Ένωση Πελοποννήσου**, πρώην *Τοπική Ένωση της Ομοσπονδίας Χειροσφαίρισης Ελλάδος για την νοτιοδυτική Πελοπόννησο*. είναι τοπική ένωση υπεύθυνη για το άθλημα της χειροσφαίρισης στην νοτιοδυτική Πελοπόννησο με έδρα την Πάτρα. Η ένωση ιδρύθηκε επίσημα το 1985, ένα διάστημα λεγόταν *Ένωση Σωματείων χειροσφαίρισης Πελοποννήσου*. Η ένωση διοργανώνει τοπικά πρωταθλήματα ανδρών, γυναικών και υποδομών.

Το πρώτο πρωτάθλημα εφήβων ξεκίνησε την περίοδο 1980-1981, όταν η ένωση ήταν ανεπίσημη ακόμα, το πρώτο νεανίδων την περίοδο 1991-1992. Τα πρωταθλήματα ανδρών και γυναικών διοργανώθηκαν πρώτη φορά την περίοδο 1985-1986
.

## Πρόεδροι
Πρόεδροι της τοπικής επιτροπής έχουν διατελέσει οι παρακάτω : 
* 1985 - 1986 Παναγιώτης Καυσίδης
* 1986 - 1994 Κωνσταντίνος Αποστολόπουλος
* 1995 - 1997 Θεόδωρος Μαργαρίτης
* 1998 - 1999 Γεώργιος Κουμπάτης
* 2000 - 2003 Μίμης Κολοκυθάς
* 2004 - 2009 Ιωάννης Ζέρβας
* 2010 - 2016 Ανδρέας Κόγκας

## Παραπομπές


Κατηγορία:Χειροσφαίριση στην Ελλάδα
Τσαρλς Γιούντελς

Ο **Τσαρλς Γιούντελς** (ολλανδικά: *Charles Judels*, 17 Αυγούστου 1882 - 14 Φεβρουαρίου 1969) ήταν Αμερκανό-Ολλανδός ηθοποιός. Γεννημένος στο Άμστερνταμ, εμφανίστηκε σε 137 ταινίες μεταξύ το 1915 και το 1949.  Επίσης, συμμετείχε και σε ταινίες κινουμένων σχεδίων, δίνοντας τη φωνή σου σε κάποιους γνωστούς ήρωες, όπως ο Στρόμπολι και ο Αμαξάς, από την ταινία *[[Πινόκιο (ταινία, 1940)|Πινόκιο]]* της Disney, αλλά και στη σειρά *[[Looney Tunes]]*, της Warner Bros. Πέθανε στην Καλιφόρνια, σε ηλικία 87 ετών.

## Εξωτερικοί σύνδεσμοι
*

Κατηγορία:Ολλανδοί ηθοποιοί βωβών ταινιών
Κατηγορία:Ολλανδοί ηθοποιοί φωνής
Κατηγορία:Αμερικανοί ηθοποιοί βωβών ταινιών
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Κατηγορία:Ολλανδοί ηθοποιοί κινηματογράφου
Έβελιν Βέναμπλ

Η **Έβελιν Βέναμπλ** (αγγλικά: 18 Οκτωβρίου 1913 - 15 Νοεμβρίου 1993) ήταν Αμερικανίδα ηθοποιός, που στις δεκαετίας 1930 και 1940 πρωταγωνίστησε σε αρκετά ταινίες. Επίσης, μνημονεύεται και για τον ρόλο της στην ταινία της  Disney, *[[Πινόκιο (ταινία, 1940)|Πινόκιο]]*, ως η Μπλε Νεράιδα.  Η Βέναμπλ υπήρξε, επίσης, το μοντέλο στο οποίο βασίστηκε το λογότυπο της αμερικανικής κινηματογραφικής εταιρείας Columbia Pictures. Κατέχει αστέρι στη Λεωφόρο της Δόξας στο Χόλιγουντ, για τη συνολική της προσφορά στον κινηματογράφο. Πέθανε σε ηλικία 80 ετών στο Άινταχο.
## Παραπομπές


Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Χρύσανθος Παγώνης

Με το όνομα **Χρύσανθος Παγώνης** μπορεί να αναφέρονται τα παρακάτω πρόσωπα:

* Χρύσανθος Παγώνης (ιεράρχης), Έλληνας ιεράρχης, μητροπολίτης Καλαμάτας και Μονεμβασιάς.
* Χρύσανθος Παγώνης (πολιτικός), Έλληνας δικηγόρος και νομάρχης Μεσσηνίας.

Κατηγορία:Αποσαφηνίσεις ονομάτων
Σαρλό Σαλουάι

Ο **Σαρλό Σαλουάι** (Charlot Salwai Tabimasmas, 24 Απριλίου 1963-) είναι πολιτικός και πρώην λογιστής από το Βανουάτου, πρωθυπουργός  από τον Φεβρουάριο του 2016 ως τις 20 Απριλίου 2020 και ξανά από τις 6 Οκτωβρίου 2023 έως τις 11 Φεβρουαρίου 2025. 

## Βιογραφία
Γεννήθηκε στις 24 Απριλίου 1963.
Είναι αρχηγός του κόμματος Ναμάνγκι Άουτε (Επανένωση των Κινημάτων για Αλλαγή), το οποίο αποτελεί μέρος του συνασπισμού Ενότητα για Αλλαγή. Ο Σαλουάι είναι γαλλόφωνος από το Νησί της Πεντηκοστής. 
Νωρίτερα υπηρέτησε ως υπουργός Εμπορίου, Γαιών, Παιδείας, Οικονομικών και ως υπουργός Εσωτερικών.

Στις 6 Οκτωβρίου 2023 εξελέγη ξανά πρωθυπουργός, έπειτα από πρόταση μομφής σε βάρος του Σάτο Κίλμαν.

## Παραπομπές


Κατηγορία:Πρωθυπουργοί του Βανουάτου
Μπραντ Ντέιβις

Ο **Μπραντ Ντέιβις** (*Robert Creel "Brad" Davis*, 6 Νοεμβρίου 1949 - 8 Σεπτεμβρίου 1991) ήταν Αμερικανός ηθοποιός. 

Ήταν γνωστός από τον πρωταγωνιστικό του ρόλο στην ταινία του 1978 *[[Το Εξπρές του Μεσονυχτίου (ταινία)|Το Εξπρές του Μεσονυχτίου]] (Midnight Express)*, για τον οποίο κέρδισε Χρυσή Σφαίρα ως πρωτοεμφανιζόμενος ηθοποιός, ενώ επίσης προτάθηκε και για BAFTA. Είχε σπουδάσει στην Αμερικανική Ακαδημία Δραματικών Τεχνών και στο "American Place Theater".

Ο Μπραντ Ντέιβις μεγάλωσε στη Φλόριντα και είχε έναν αδελφό που ήταν και εκείνος ηθοποιός. Σύμφωνα με δημοσιεύματα, ο ίδιος είχε υποστεί σωματική και σεξουαλική κακοποίηση και από τους δύο γονείς του, ενώ ως ενήλικας ήταν αλκοολικός και χρήστης ναρκωτικών. 

Ήταν παντρεμένος με τη Σούζαν Ντέιβις και είχαν ένα παιδί.

Ο Μπραντ Ντέιβις πέθανε σε ηλικία μόλις 41 ετών στο Λος Άντζελες, από εσκεμμένη λήψη υπερβολικής δόσης ναρκωτικών, αφού έπασχε και από AIDS και ήθελε να δώσει τέλος στη ζωή του με το δικό του τρόπο.

## Παραπομπές


Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβευμένοι με Χρυσή Σφαίρα
Η γυναίκα μου είναι παρθένα

***Η γυναίκα μου είναι παρθένα*** (ιταλ.: *La moglie vergine*) είναι ιταλική ταινία της κομέντια σέξι αλ'ιταλιάνα του 1975 σε σκηνοθεσία Μαρίνο Τζιρόλαμι και σενάριο του Κάρλο Βέο και του Τζιρόλαμι. Πρωταγωνιστούν οι Ρέντσο Μοντανιάνι, Έντβιτζε Φένεκ, Ρέι Λάβλοκ, Αντόνιο Γκουίντι, Κάρολ Μπέικερ και Τζανφράνκο Ντε Άντζελις.

## Πλοκή
[300px|thumb|Ρέντσο Μοντανιάνι και [Έντβιτζε Φένεκ σε σκηνή από την ταινία.]]
Ο Τζιοβανίνο και η Βαλεντίνα είναι ένα νεαρό παντρεμένο ζευγάρι που επιστρέφει στο σπίτι του μετά το μήνα του μέλιτος. Εκεί τους περιμένουν ο θείος του Τζιοβανίνο, Φεντερίκο, ένας γυναικάς και η μητέρα της Βαλεντίνα, Σόρα Λουτσία, μια ντεμοντέ και αυστηρή γυναίκα. Αλλά στη ζωή των δύο συζύγων υπάρχει ένα πρόβλημα, ο Τζιοβανίνο είναι ανίκανος και η Βαλεντίνα, που δυστυχώς είναι ακόμα παρθένα, μιλά για το πρόβλημα στη μητέρα της, η οποία αγανακτισμένη πηγαίνει να μιλήσει στον θείο της Φεντερίκο, ο οποίος μένει έκπληκτος με αυτό το γεγονός, δεδομένου ότι πριν από το γάμο ο Τζιοβανίνο ήταν σαν αυτόν. Ο Φεντερίκο εφαρμόζει διάφορα σχέδια μαζί με τις υπηρέτριες για να κάνει τον ανιψιό του να επιστρέψει όπως ήταν πριν αλλά χωρίς επιτυχία. Στο μεταξύ, η Βαλεντίνα τυγχάνει της προσοχής και του φλερτ του δικηγόρου Καλδούρα, ο οποίος όπως όλοι στο χωριό έμαθαν για το «μικρό πρόβλημα» του συζύγου της, αλλά απορρίπτεται από τη Βαλεντίνα, η οποία, ακόμα κι αν έχει βαρεθεί να είναι παρθένα, θέλει να είναι πιστή στον άντρα της. Σε όλη αυτή την κατάσταση προστίθεται ο αδερφός του Τζιοβανίνο, Τζιανφράνκο, με τη σύζυγό του Μπριζίτ, που είναι δύο ερωτομανείς και προκαλούν τον μεγάλο φθόνο της Βαλεντίνας. Σε μια βροχερή νύχτα η Βαλεντίνα και ο σύζυγός της μαλώνουν και εκείνη φεύγει από το σπίτι, αλλά ευτυχώς τη σώζει ο Μορίς, ένας Γάλλος νεαρός που την πηγαίνει στο κάμπινγκ γυμνιστών του, όπου κάνουν έρωτα. Στο μεταξύ, η μητέρα της Βαλεντίνας, που βγήκε σε μια βάρκα με τον Τζιοβανίνο για να την αναζητήσει, καταφεύγει μαζί του σε ένα παλιό υπόστεγο, όπου κάνει έρωτα μαζί του και τον θεραπεύει. Στο τέλος όλα τελειώνουν με έναν αναρρωμένο Τζιοβανίνο και μια ευτυχισμένη Βαλεντίνα που δεν είναι πια παρθένα.

## Διανομή ρόλων
*Ρέντσο Μοντανιάνι - Φεντερίκο
*Έντβιτζε Φένεκ - Βαλεντίνα
*Ρέι Λάβλοκ - Τζιοβανίνο
*Αντόνιο Γκουίντι - δικηγόρος Καλδούρα
*Γκαμπριέλα Τζορτζέλι - Ματίλντε
*Μικέλε Γκαμίνο - Τζιανφράνκο
*Κάρολ Μπέικερ - Σόρα Λουτσία
*Τζανφράνκο Ντε Άντζελις - Μορίς
*Γκαστόνε Πεσκούτσι - γιατρός
*Μαρία Ροζάρια Ριούτσι - Καμίλα
*Φλόρενς Μπερνς - Μπριτζίτ
*Ροζάρια - Μάρτσι - Γκαμπριέλα, υπηρέτρια

## Κυκλοφορία
Η ταινία έκανε πρεμιέρα στους ιταλικούς κινηματογράφους στις 20  Δεκεμβρίου 1975 και διανεμήθηκε επίσης στη γαλλική αγορά από τις 12 Αυγούστου 1978. 

## Παραπομπές

## Εξωτερικοί σύνδεσμοι
*

Κατηγορία:Ταινίες του 1975
Κατηγορία:Ιταλικές ερωτικές κωμικές ταινίες
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1970
Κατηγορία:Ταινίες σε σκηνοθεσία Μαρίνο Τζιρολάμι
Κατηγορία:Κομέντια σέξι αλ'ιταλιάνα
Μάρις Κουσίνσκις

-->
}}
Ο **Μάρις Κουσίνσκις**, (ορθότερα Κουτσίνσκις, λετ. *Māris Kučinskis*) είναι Λετονός πολιτικός και πρωθυπουργός της χώρας του από τις 11 Φεβρουαρίου 2016 ως τις 23 Ιανουαρίου 2019.

## Σταδιοδρομία
Εξελέγη για πρώτη φορά βουλευτής της Saeima το 2002 και ήταν μέλος του Κόμματος του Λαού και της εκλογικής συμμαχίας Για μια Καλή Λετονία. Σήμερα είναι μέλος του κόμματος Liepāja και της συμμαχίας Ένωση Πρασίνων και Αγροτών. Στις 13 Ιανουαρίου 2016 έλαβε εντολή από τον πρόεδρο Ράιμοντς Βέγιονις για σχηματισμό κυβέρνησης και να διαδεχθεί την πρωθυπουργό Λαϊμντότα Στραουγιούμα, έπειτα από την παραίτηση της τελευταίας, τον Δεκέμβριο του 2015. Το υπουργικό του συμβούλιο εγκρίθηκε από τη Saeima στις 11 Φεβρουαρίου. Ήταν ο πρώτος πρωθυπουργός που δεν είναι μέλος του Κόμματος της Ενότητας ή των προκατόχων του από το 2009.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Λετονίας
Η κυρία παίζει πόκερ στο κρεβάτι

***Η κυρία παίζει πόκερ στο κρεβάτι*** (Πρωτότυπος τίτλος: *La signora gioca bene a scopa?*) είναι Ιταλική ταινία της Κομέντια σέξι αλ'ιταλιάνα του 1974 σε σκηνοθεσία Τζουλιάνο Καρνιμέο. και σενάριο των Τίτο Κάρπι, Κάρλο Τζιουφρέ και Φραντσέσκο Μιλίτσια. Πρωταγωνιστούν οι Κάρλο Τζιουφρέ, Έντβιτζε Φένεκ, Κάρλο Ντέλλε Πιάνε και Ορέστε Λιονέλλο.

## Σύνοψη
Η υπόθεση της ταινίας επικεντρώνεται στον Μικέλε Καμαλιούλο, έναν ιδιοκτήτη καταστήματος παπουτσιών στην Πάρμα, ο οποίος είναι ένας άπληστος αλλά άτυχος παίκτης του πόκερ. Μετά από ένα σερί χαμένων παιχνιδιών συναντά μια όμορφη νεαρή γυναίκα, την Εύα. Παρόλο που την ελκύει, αυτή φαίνεται να είναι απόλυτα ικανοποιημένη με τον φίλο της, έναν κάπως εύθυμο συγγραφέα. Ο Μικέλε τότε έχει την φαενή ιδέα ότι αν καταφέρει να βάλει αυτή τη γυναίκα στο κρεβάτι του, θα αλλάξει την τύχη του στα τραπέζια του τζόγου.
## Διανομή ρόλων
*Κάρλο Τζιουφρέ - Μικέλε Καμαλιούλο
*Έντβιτζε Φένεκ - Εύα
*Κάρλο Ντέλλε Πιάνε - Τονίνο
*Ορέστε Λιονέλλο - Αλμπέρτο
*Έντζο Κανναβάλε - Πεππίνο
*Φράνκα Βαλέρι - Τζούλι Νασιμπένι
*Ντίντι Περέγκο - Μόνικα
*Τζίτζι Μπαλλίστα - Γκερβάσιο Καμινάτα
*Λία Τάντσι - Μαρίζα
*Έντζο Αντρόνικο - Γιατρός
## Παραπομπές

## Εξωτερικοί σύνδεσμοι
*

Κατηγορία:Ιταλικές ερωτικές κωμικές ταινίες
Κατηγορία:Ιταλόφωνες ταινίες
Κατηγορία:Ταινίες του 1974
Κατηγορία:Ιταλικές ταινίες της δεκαετίας 1970
Κατηγορία:Ταινίες σε σκηνοθεσία Τζουλιάνο Καρνιμέο
Κατηγορία:Κομέντια σέξι αλ'ιταλιάνα
40 βαθμοί στη σκιά του σεντονιού

Το **40 βαθμοί στη σκιά του σεντονιού** (ιταλ.: Gradi All'ombra Del Lenzuolo) είναι ιταλική ταινία του 1976) σε σκηνοθεσία Σέρτζιο Μαρτίνο και σενάριο των Μαρτίνο, Τονίνο Γκουέρα και Τζιόρτζιο Σαλβιόνι. Πρωταγωνιστούν οι Μπάρμπαρα Μπουσέ, Εντουίζ Φενές, Ντέιλ Χάντον, Ενρίκο Μοντεσάνο, Άλντο Ματσιόνε, Σίντνε Ρόμε, Τόμας Μίλιαν, Μάρτι Φέλντμαν.

Η ταινία αποτελείται από πέντε μικρές κωμικές ιστορίες, με τίτλους: «Η φοράδα», «Μια φευγαλέα στιγμή», «Ο σωματοφύλακας», «Μιλάει το χρήμα» και «Ένα ήσυχο μέρος», που σατιρίζουν με γλαφυρό τρόπο τα ήθη στην Ιταλία, στα μέσα της δεκαετίας του 1970. 
  
## Παραπομπές

## Εξωτερικοί σύνδεσμοι
*

Κατηγορία:Ταινίες του 1976
Κατηγορία:Ιταλικές κωμικές ταινίες
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1970
NGC 5662

thumb|right|250px|NGC 5662
Το **NGC 5662** είναι ανοικτό σμήνος τύπου II3m στον αστερισμό Κένταυρο. Ο σχηματισμός είναι σχετικά χαλαρός και οι αστέρες του διάσπαρτοι. Έχει φαινόμενη διάμετρο 29 λεπτά της μοίρας και φαινόμενο μέγεθος +5,50. Απέχει περίπου 2.600 έτη φωτός από το Ηλιακό Σύστημα και έχει διάμετρο 19 ετών φωτός. Αποτελείται από 80 περίπου αστέρες, η ηλικία των οποίων εκτιμάται στα 80 εκατομμύρια χρόνια. Φωτεινότερος εξ αυτών είναι ο HD 127753 με φαινόμενο μέγεθος 7,1

Ο Γάλλος αστρονόμος Νικολά-Λουί ντε Λακάιγ (Nicolas Louis de Lacaille) ανακάλυψε το σμήνος το 1751.

## Παραπομπές


## Αναφορές

## Εξωτερικοί σύνδεσμοι
* 

5662
Κατηγορία:Ανοικτά σμήνη
Κατηγορία:Κένταυρος (αστερισμός)
Ολγίν

Το **Ολγίν **(*Holguín*, Ισπανική προφορά:&nbsp;[olˈɣin]) είναι πρωτεύουσα της επαρχίας Ολγίν, στην ανατολική Κούβα. Είναι η τρίτη πολυπληθέστερη επαρχία μετά την Αβάνα και το  Σαντιάγο ντε Κούβα και είναι η τετάρτη μεγαλύτερη πόλη της χώρας, με 346.191 κατοίκους.

## Ιστορία
Ιδρύθηκε ως Σαν Ισίδορο δε Ολγίν το 1545 και πήρε το όνομα του από τον αξιωματικό του Ισπανικοί στρατού García Holguín.Πριν το 1978 το Ολγίν ανήκε στην Επαρχία Οριέντε.Πιστεύετε ότι ο Χριστόφορος Κολόμβος αποβιβάστηκε στο σημερινό Ολγίν στις 27 Οκτωβρίου του 1492. Υποστήριξε ότι "είναι η πιο όμορφη χωρά που είδε ποτέ ανθρώπινο μάτι".Το Σεπτέμβριο του 2015 πριν ο Πάπας Φραγκίσκος επισκεφθεί τις ΗΠΑ επισκέφθηκε την Κούβα καθώς και το μέρος που αποβιβάστηκε ο Χριστόφορος Κολόμβος.  

## Γεωγραφία
Ο δήμος χωρίζεται στις  περιοχές Aguarás, Aguas Claras, Alcalá, Arroyo Blanco del Sur, Báguanos, Cabezuelas, Cacocún, Calderón, Camazán, Cauto del Cristo, Corralillo, Cruces de Purnio, Damián, Floro Pérez,Gibara, Guabasiabo, Guayabal, Guirabo, Haticos del Purial, La Aguada, La Cuaba, La Palma, La Rioja, Las Calabazas, Managuaco, Melones, Norte, Omaja, Purnio, San Agustín, San Andrés, San Francisco, San Juan, San Lorenzo, Santa Rita, Sur, Tacámara, Tasajeras, Uñas, Uñitas, Velasco, Yareyal and Yayal.

## Υποδομή
Υπάρχουν διάφορες μικρές πόλεις όπως το Parque Infantil,το Parque San Jose, το Parque San Isidoro, το Parque Marti και πολλές άλλες. Ο λόφος Loma de la Cruz,στον οποίο έχει υψωθεί ένας μεγάλος σταυρός, είναι προσβάσιμος από 450 σκαλιά.

Στο Ολγίν υπάρχει το αεροδρόμιο Frank Paí (HOG).

## Εκπαίδευση
Η βασική δευτεροβάθμια εκπαίδευση είναι το Πανεπιστήμιο του Ολγίν.

## Οικονομία
Η οικονομία του Ολγίν στηρίζετε στην στο ζυθοποιία Cerveceria Bucanero που παρασκευάζει τις μπύρες Bucanero, Cristal και Mayabe.

Κοντά στο Ολγίν,οι κλινικές Villa El Quinque και Villa El Cocal έχουν δεχτεί διάσημους ποδοσφαιριστές όπως τον Ντιέγκο Μαραντόνα που εκείνη την περίοδο έκανε αποτοξίνωση από την κοκαΐνη.

## Δημογραφικά
Το 2004, ο δήμος του Ολγίν είχε πληθυσμό 326.740. Με συνολική έκταση 655,9 τ.χλμ., και πυκνότητα πληθυσμού 528 κατ./τ.χλμ.

## Μεταφορά
Το Ολγίν εξυπηρετείται από το αεροδρόμιο  Frank País Airport(HOG/MUHG),το οποίο βρίσκεται 20°47´08"N, 076°18´54"W.

## Αδελφικές πόλεις
*  Ετόμπικο, Οντάριο, Καναδάς
*  Σάντα Φε, ΗΠΑ 
*  Σαλτίγιο, Μεξικό
*  Αλλαχαμπάντ, Ινδία
*  Γιαζντ, Ιράν

## Παραπομπές


## Εξωτερικοί σύνδεσμοι

* Holguín Web portal  (Ισπανικά) 
* English-language city guide 
* Holguin beaches guide
* Holguin Cuba (Αγγλικά) (Γαλλικά)
* Cuba Holguin
* Holguin  (Γερμανικά)
* Casa particular website - English city guide and photos 

Κατηγορία:Πόλεις της Κούβας
Μασκαρπόνε

right|thumb|329x329px|Κρέμα καφέ με μασκαρπόνε
Το **μασκαρπόνε** (**) είναι ένα ιταλικό τυρί φτιαγμένο από κρέμα, η οποία έχει πήξει με την προσθήκη συγκεκριμένων όξινων ουσιών όπως χυμός λεμονιού, ξύδι, κιτρικό οξύ ή οξικό οξύ. Αναγνωρίζεται ως παραδοσιακό τοπικό προϊόν (prodotto agroalimentare tradizionale). Φτιάχνεται παραδοσιακά από αγελαδινό γάλα. 

## Διαδικασία παραγωγής
μικρογραφία|Κρέμα μασκαρπόνε.
Μετά τη μετουσίωση (πήξη) ο ορός γάλακτος αφαιρείται χωρίς πίεση ή παλαίωση. Το μασκαρπόνε μπορεί επίσης να παρασκευαστεί χρησιμοποιώντας κρέμα και το υπόλειμμα τρυγικού οξέος από τον πάτο ή από τα τοιχώματα του βαρελίσιου κρασιού.

Το μασκαρπόνε έχει το άσπρο χρώμα του γάλακτος και είναι εύκολο στο άλειμμα. Χρησιμοποιείται σε διάφορα πιάτα της Λομβαρδίας και θεωρείται σπεσιαλιτέ της εν λόγω περιοχής. Είναι ένα από τα κύρια συστατικά στο γνωστό ιταλικό επιδόρπιο τιραμισού και ορισμένες φορές χρησιμοποιείται αντί βουτύρου ή παρμεζάνας για την πύκνωση και τον εμπλουτισμό του ριζότου.

## Προέλευση
Το μασκαρπόνε προέρχεται από την περιοχή ανάμεσα στο Λόντι και στο Αμπιατεγκράσο στην Ιταλία νοτιοδυτικά του Μιλάνου, πιθανώς από τα τέλη του 16ου ή αρχές του 17ου αιώνα. Είναι ευρέως διαδεδομένο πως το όνομα προέρχεται από τη *μασκάρπα* (*mascarpa*), ένα άλλο γαλακτοκομικό προϊόν που φτιάχνεται από τον ορό γάλακτος του *στρατσίνο* (ένα «νέο» και ελαφρώς παλαιωμένο τυρί), ή από τη *μασκάρπια*, εναλλακτική λέξη για τη ρικότα στην τοπική διάλεκτο. Η ρικότα φτιάχνεται από ορό γάλακτος σε αντίθεση με το μασκαρπόνε.

## Παραπομπές


Κατηγορία:Κρεμώδη τυριά
Κατηγορία:Ιταλικά τυριά
Κατηγορία:Τυριά αγελαδινού γάλακτος
Αμυοτροφική πλευρική σκλήρυνση

Η **μυατροφική πλευρική σκλήρυνση** ή **πλαγία μυατροφική σκλήρυνση** (αγγλικά: *amyotrophic lateral sclerosis, ALS*), γνωστή και ως **νόσος του κινητικού νευρώνα**, είναι εκφυλιστική διαταραχή του νευρικού συστήματος. Η νόσος χαρακτηρίζεται από σπαστικότητα, δεσμιδώσεις και προοδευτική μυϊκή αδυναμία. Αυτό έχει ως αποτέλεσμα δυσκολία στην ομιλία, κατάποση και εν τέλει διακοπή της αναπνοής. Τα αίτιά της δεν είναι γνωστά στο 90% με 95% των περιπτώσεων (σποραδικές), ενώ στις υπόλοιπες περιπτώσεις είναι κληρονομική. Δεν υπάρχει γνωστή θεραπεία για τη νόσο.

Η παλαιότερη γνωστή περιγραφή της νόσου έγινε το 1824 από τον Τσαρλς Μπελ. Το 1869 ο Ζαν-Μαρτέν Σαρκό (Jean-Martin Charcot) συσχέτισε πρώτος τα συμπτώματα με τα νευρολογικά προβλήματα και το 1874 χρησιμοποιήθηκε για πρώτη φορά ο όρος πλαγία μυατροφική σκλήρυνση, ενώ ενίοτε αναφέρεται και ως **Νόσος Σαρκό**. Η νόσος απέκτησε ευρύτερη δημοσιότητα στις ΗΠΑ όταν διαγνώστηκε με αυτήν ο αθλητής του μπέιζμπολ Λου Γκέρινγκ (έτσι η νόσος μνημονεύεται και ως **Νόσος Λου Γκέρινγκ**), ενώ προσέλκυσε αργότερα διεθνές ενδιαφέρον, όταν έγινε γνωστό ότι έπασχε από τη νόσο ο διάσημος επιστήμονας Στήβεν Χόκινγκ.

## Παραπομπές


Κατηγορία:Νευρολογικές παθήσεις
Κατηγορία:Σπάνιες ασθένειες
Cause for Conflict

***Cause for Conflict*** είναι ο τίτλος του έβδομου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε τον Ιούλιο του 1995 μέσω της δισκογραφικής εταιρείας "GUN Records".

Αυτός είναι ο μοναδικός δίσκος του συγκροτήματος στον οποίο δεν παίζει τα τύμπανα ο Γιούργκεν "Ventor" Ρέιλ, έχοντας δώσει την θέση του στον Τζο Κανγκελόσι. Οι ηχογραφήσεις του πραγματοποιήθηκαν στα "Ocean Studios" του Μπέρμπανκ της Καλιφόρνια και η μίξη στα "Scream Studios".

Στην ιαπωνική έκδοση του άλμπουμ περιλαμβανόταν το κομμάτι "*State Oppression*", το οποίο ήταν διασκευή στο ιταλικό hardcore punk συγκρότημα Raw Power.

Οι κριτικές για το "*Cause for Conflict*" υπήρξαν μέτριες, με το "Allmusic" να το βαθμολογεί με τρία αστέρια με άριστα τα πέντε, το "Sputnik Music" με μέσο όρο βαθμολογιών 3 / 5 και το "Metal Archives" με 70%.

## Τραγούδια του δίσκου
* *Όλα τα τραγούδια είναι συνθέσεις Γκίσλερ, Γκόστζικ, Πετρόζα και Κανγκελόσι.*

## Θέσεις τσαρτ
***Cause for Conflict*** *(άλμπουμ)*

***Επίσημη κυκλοφορία: [[Ιούλιος]] [[1995]]***

## Τα μέλη των Kreator
Οι μουσικοί οι οποίοι ηχογράφησαν το "*Cause for Conflict*" ήταν οι εξής:
* **[[Μίλε Πετρόζα]]** - κιθάρα, φωνητικά
* **Φρανκ Γκόστζικ** - κιθάρα
* **Κρίστιαν Γκίσλερ** - μπάσο
* **Τζο Κανγκελόσι** - τύμπανα

## Παραπομπές


## Πηγές
* Cause for Conflict - Kreator | Songs, Reviews, Credits | AllMusic
* Kreator - Cause for Conflict (album review ) | Sputnikmusic
* Kreator - Cause for Conflict - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 1995
Πάντα να λες ναι

Το ***Πάντα να Λες "Ναι"*** (γαλλικά: Tais-toi quand tu parles) είναι κινηματογραφική ταινία του 1981, σε συμπαραγωγή Ιταλίας-Γαλλίας. Πρόκειται για παρωδία της σειράς ταινιών *[[James Bond]]*. Τη σκηνοθεσία ανέλαβε ο Philippe Clair, ενώ το σενάριο έγραψε ο ίδιος μαζί με τον Enrico Oldoini. Στην ταινία παίζουν οι Aldo Maccione, Edwige Fenech, Jacques François, Philippe Clair, Tarak Harbi, Clément Harari και Jack Lenoir.

## Υπόθεση
Ο Giacomo ονειρεύεται να γίνει ο James Bond. Συνεχώς ονειρεύεται δύσκολες αποστολές, τις οποίες φέρνει εις πέρας, περιστοιχιζόμενος πάντα από όμορφες γυναίκες. Στην πραγματικότητα, όμως, είναι άνεργος, και καταδυναστεύεται από μια υπερπροστατευτική μητέρα, που του τηλεφωνεί συνεχώς για να μάθει αν είναι καλά. Τελικά, ο Giacomo, μπλέκεται σε περιπέτειες και φτάνει στην Τυνησία για να ζήσει όσα ονειρευόταν στα τρελά του όνειρα, κι έτσι γνωρίζει την πανέμορφη Béatrix.

## Παραπομπές


Κατηγορία:Ταινίες του 1981
Κατηγορία:Γαλλικές ταινίες της δεκαετίας 1980
Κατηγορία:Ιταλικές ταινίες της δεκαετίας 1980
Κατηγορία:Ιταλικές κωμικές ταινίες
Κατηγορία:Ιταλόφωνες ταινίες